CELEX: 32014D0768
Language: mt
Date: 2014-10-30 00:00:00
Title: 2014/768/UE: Deċiżjoni ta' Implimentazzjoni tal-Kummissjoni tat- 30 ta' Ottubru 2014 li tistabbilixxi t-tip, il-format u l-frekwenza tal-informazzjoni li l-Istati Membri għandhom jagħmlu disponibbli dwar tekniki ta' ġestjoni integrata tal-emissjonijiet applikati f'raffineriji taż-żejt minerali u tal-gass, skont id-Direttiva 2010/75/UE tal-Parlament Ewropew u tal-Kunsill (notifikata bid-dokument C(2014) 7517)  Test b'rilevanza għaż-ŻEE

1.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 315/15
            
         DEĊIŻJONI TA' IMPLIMENTAZZJONI TAL-KUMMISSJONI
   tat-30 ta' Ottubru 2014
   li tistabbilixxi t-tip, il-format u l-frekwenza tal-informazzjoni li l-Istati Membri għandhom jagħmlu disponibbli dwar tekniki ta' ġestjoni integrata tal-emissjonijiet applikati f'raffineriji taż-żejt minerali u tal-gass, skont id-Direttiva 2010/75/UE tal-Parlament Ewropew u tal-Kunsill
   
      
         (notifikata bid-dokument C(2014) 7517)
      
   
   (Test b'rilevanza għaż-ŻEE)
   
      (2014/768/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2010/75/UE tal-Parlament Ewropew u tal-Kunsill tal-24 ta' Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (1), u b'mod partikolari l-Artikolu 72(2) tagħha,
   Billi:
   
               (1)
            
            
               Id-Deċiżjoni ta' Implimentazzjoni tal-Kummissjoni 2014/738/UE (2) tistabbilixxi konklużjonijiet dwar l-aqwa tekniki disponibbli (“konklużjonijiet tal-BAT”) għar-raffinar taż-żejt minerali u tal-gass. Il-konklużjonijiet tal-BAT 57 u 58, stabbiliti b'dik id-Deċiżjoni, jippermettu lill-Istati Membri biex jagħmlu użu minn teknika ta' ġestjoni integrata tal-emissjonijiet għal emissjonijiet ta' ossidi tan-nitroġenu (NOx) u ta' diossidu tal-kubrit (SO2) minn ċerti unitajiet tekniċi.
            
         
               (2)
            
            
               Ir-raffineriji taż-żejt minerali u l-gass huma sorsi sinifikanti ta' emissjonijiet ta' sustanzi li jniġġsu l-arja, b'mod partikolari d-dijossidu tal-kubrit u l-ossidi tan-nitroġenu. Kieku r-raffineriji jużaw teknika ta' ġestjoni integrata tal-emissjonijiet, dan isir il-fattur ewlieni determinanti għall-prestazzjoni ambjentali ta' dawk ir-raffinerji.
            
         
               (3)
            
            
               Huwa meħtieġ li jiġu stabbiliti rekwiżiti ta' rappurtar speċifiċi sabiex jippermettu lill-Kummissjoni tivvaluta l-applikazzjoni korretta tal-BAT 57 u l-BAT 58, u b'mod partikolari biex tivverifika li t-teknika ta' ġestjoni integrata tal-emissjonijiet tkun imfassla, implimentata u mħaddma b'tali mod li tkun konformi mal-prinċipji ta' riżultat ambjentali ekwivalenti, kif stipulat f'dawk il-konklużjonijiet tal-BAT.
            
         
               (4)
            
            
               It-tip ta' informazzjoni li l-Istati Membri għandhom jagħmlu disponibbli fir-rigward tal-implimentazzjoni ta' tekniki ta' ġestjoni integrata tal-emissjonijiet deskritta fil-BAT 57 u l-BAT 58 għandha tiġi ddeterminata u għandha tinkludi deskrizzjoni tal-karatteristiċi tad-disinn sinifikanti tat-tekniki implimentati, il-valuri assoċjati ta' limitu tal-emissjonijiet stabbiliti, kif ukoll is-sistema assoċjata ta' monitoraġġ u r-riżultati tagħha.
            
         
               (5)
            
            
               Skont l-Artikolu 72(1) tad-Direttiva 2010/75/UE, l-Istati Membri għandhom jagħmlu l-informazzjoni dwar l-applikazzjoni tal-BAT disponibbli f'format elettroniku. Sabiex jiżguraw il-konsistenza u l-koerenza tal-informazzjoni disponibbli, l-Istati Membri għandhom jużaw il-format ta' rappurtar elettroniku żviluppat għal dak l-għan mill-Kummissjoni, megħjuna mill-Aġenzija Ewropea għall-Ambjent.
            
         
               (6)
            
            
               Il-miżuri msemmija f'din id-Deċiżjoni huma f'konformità mal-opinjoni tal-Kumitat stabbilit bl-Artikolu 75(1) tad-Direttiva 2010/75/UE,
            
         ADOTTAT DIN ID-DEĊIŻJONI:
   Artikolu 1
   Rappurtar mill-Istati Membri
   1.   L-Istati Membri għandhom iqiegħdu għad-dispożizzjoni tal-Kummissjoni l-informazzjoni dwar l-implimentazzjoni tat-tekniki ta' ġestjoni integrata tal-emissjonijiet stabbiliti fil-BAT 57 u l-BAT 58, adottati bid-Deċiżjoni ta' Implimentazzjoni 2014/738/UE.
   L-informazzjoni msemmija fl-ewwel subparagrafu għandha tkun disponibbli skont l-Anness u għandha tkopri s-snin 2017, 2018 u 2019. Dik l-informazzjoni għandha tkun disponibbli għal kull raffinerija taż-żejt minerali u tal-gass fejn tkun implimentata teknika ta' ġestjoni integrata tal-emissjonijiet stabbilita fil-BAT 57 jew fil-BAT 58 għall-emissjonijiet fl-arja ta' ossidi tan-nitroġenu (NOx) jew ta' diossidu tal-kubrit (SO2).
   2.   L-informazzjoni msemmija fil-paragrafu 1 għandha tkun disponibbli għall-Kummissjoni sa mhux aktar tard mit-30 ta' Settembru 2020, billi jintuża l-format ta' rappurtar elettroniku pprovdut għal dan l-għan.
   Artikolu 2
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, it-30 ta' Ottubru 2014.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 334, 17.12.2010, p. 17.
   
      (2)  Id-Deċiżjoni ta' Implimentazzjoni tal-Kummissjoni 2014/738/UE tad-9 ta' Ottubru 2014 li tistabbilixxi l-konklużjonijiet tal-aqwa tekniki disponibbli (BAT), skont id-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali, għar-raffinar taż-żejt minerali u tal-gass (ĠU L 307, 28.10.2014, p. 38).
   
      ANNESS
      Tip ta' informazzjoni dwar tekniki ta' ġestjoni integrata tal-emissjonijiet applikati f'raffineriji taż-żejt minerali u tal-gass li għandha titqiegħed għad-dispożizzjoni tal-Kummissjoni
      1.   Informazzjoni ġenerali
      
      
               
                  1.1.
               
               
                  Numru ta' referenza tal-installazzjoni: identifikatur uniku tal-installazzjoni għall-finijiet tad-Direttiva 2010/75/UE;
               
            
               
                  1.2.
               
               
                  Isem l-installazzjoni;
               
            
               
                  1.3.
               
               
                  Isem l-operatur;
               
            
               
                  1.4.
               
               
                  Indirizz tal-installazzjoni: triq, kodiċi postali, belt u pajjiż.
               
            2.   Informazzjoni dwar l-ambitu tat-tekniki ta' ġestjoni integrata tal-emissjonijiet u l-valuri ta' limitu tal-emissjonijiet applikabbli
      
      
               
                  2.1.
               
               
                  Lista u deskrizzjoni tal-unitajiet ta' kombustjoni u ta' proċess koperti mit-tekniki ta' ġestjoni integrata tal-emissjonijiet għall-NOx u l-SO2, b'mod partikolari:
                  
                              (a)
                           
                           
                              tip ta' unità (unità ta' kombustjoni, unità ta' kkrekkjar katalitiku fluwidu, unità ta' rkupru tal-kubrit mill-gass ta' skart);
                           
                        
                              (b)
                           
                           
                              kapaċità termali nominali (għal unitajiet ta' kombustjoni);
                           
                        
                              (c)
                           
                           
                              it-tip ta' fjuwil(s) użati (għal unitajiet ta' kombustjoni);
                           
                        
                              (d)
                           
                           
                              unità ġdida jew eżistenti;
                           
                        
                              (e)
                           
                           
                              bidliet sostanzjali u strutturali, eż. waqt it-tħaddim jew fl-użu ta' fjuwil, matul il-perjodu ta' rappurtar li affettwaw il-livelli ta' emissjonijiet applikabbli assoċjati mal-BAT (BAT-AELs).
                           
                        
            
               
                  2.2.
               
               
                  Il-valuri ta' limiti tal-emissjonijiet applikabbli għall-NOx u l-SO2 skont it-tekniki ta' ġestjoni integrata tal-emissjonijiet, fejn jiġu deskritti:
                  
                              (a)
                           
                           
                              valuri, unitajiet, perjodi tal-kalkolu tal-medja u kundizzjonijiet ta' referenza;
                           
                        
                              (b)
                           
                           
                              kif dawn il-valuri ta' limitu kienu ddeterminati fir-rigward tal-BAT 57 u l-BAT 58 stabbiliti fil-konklużjonijiet tal-BAT skont id-Deċiżjoni ta' Implimentazzjoni 2014/738/UE;
                           
                        
                              (c)
                           
                           
                              liema konċentrazzjonijiet ta' emissjonijiet kienu kkunsidrati għal kull unità kkonċernata fir-rigward tal-BAT 57 u l-BAT 58 u meta mqabbla mal-BAT-AELs individwali u l-livelli ta' prestazzjoni ambjentali assoċjati BAT (BAT-AEPL) għal unitajiet ta' rkupru tal-kubrit mill-gass ta' skart.
                           
                        
                              (d)
                           
                           
                              liema rati tal-fluss tal-gass fit-tromba taċ-ċmieni (jew fatturi oħra) intużaw bħala fattur ta' ponderazzjoni għal kull unità u kif dawn ġew iddeterminati;
                           
                        
                              (e)
                           
                           
                              liema elementi jew fatturi oħra ntużaw biex jistabbilixxu l-valuri ta' limitu.
                           
                        
            3.   Informazzjoni dwar is-sistema ta' monitoraġġ
      
      
               
                  3.1.
               
               
                  Deskrizzjoni tas-sistema ta' monitoraġġ użata biex tiddetermina l-emissjonijiet skont it-tekniki ta' ġestjoni integrata tal-emissjonijiet.
               
            
               
                  3.2.
               
               
                  Dettalji dwar il-parametri mkejla u kkalkulati, it-tip (dirett, indirett) u l-metodi ta' kejl użati, il-fatturi ta' kalkolu użati (u l-ġustifikazzjoni tagħhom) u l-frekwenza tal-monitoraġġ.
               
            4.   Informazzjoni dwar ir-riżultati tal-monitoraġġ
      
      Ħarsa ġenerali tar-riżultati tal-monitoraġġ li juru li l-BAT-AELs applikabbli stabbiliti fil-BAT 57 u l-BAT 58 ġew osservati u li l-emissjonijiet li rriżultaw huma ugwali għal jew inqas mill-emissjonijiet meta jiġu applikati l-BAT-AELs u l-BAT-AEPLS applikabbli fil-livell għal kull unità, inklużi mill-inqas dawn li ġejjin:
      
                  (a)
               
               
                  il-konċentrazzjoni medja tal-emissjonijiet madwar l-unitajiet kollha kkonċernati (mg/Nm3, il-medji kollha ta' kull xahar matul sena);
               
            
                  (b)
               
               
                  l-emissjonijiet totali ta' kull xahar madwar l-unitajiet kollha kkonċernati (tunnellati/xahar);
               
            
                  (c)
               
               
                  il-konċentrazzjoni medja tal-emissjonijiet għal kull unità kkonċernata (mg/Nm3, il-medji ta' kull xahar matul sena);
               
            
                  (d)
               
               
                  ir-rata tal-fluss tal-gass mit-tromba taċ-ċumnija għal kull unità kkonċernata (Nm3/siegħa, il-medji kollha ta' kull xahar matul sena).